gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7912, del 08-11-2016 (2016/8313)

RESOLUCIÓ de 20 d'octubre de 2016, de la Universitat d'Alacant, per la qual nomena José Daniel González Lagier catedràtic d'universitat en l'àrea de coneixement de Filosofia del Dret.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7912

Data del DOGV
:   08-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8313


Data del document
:   20-10-2016

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 20 d'octubre de 2016, de la Universitat d'Alacant, per la qual nomena José Daniel González Lagier catedràtic d'universitat en l'àrea de coneixement de Filosofia del Dret. [2016/8313]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF02752), convocada per la Resolució de 29 de juliol de 2016 (BOE 11.08.2016), de l'àrea de coneixement de Filosofia del Dret, Departament de Filosofia del Dret i Dret Internacional Privat, i presentada per l'interessat la documentació a què fa referència la base novena de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
  
Nomenar José Daniel González Lagier, amb document nacional d'identitat número 93739125K, catedràtic d'universitat de l'àrea de coneixement de Filosofia del Dret, adscrita al Departament de Filosofia del Dret i Dret Internacional Privat.  
  
Contra aquesta resolució, que esgota la via administrativa, l'interessat pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, de l'1 d'octubre, del Procediment Administratiu Comú de les Administracions Públiques; 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 20 d'octubre de 2016.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7789, del 24-05-2016 (2016/3292)

Notificació de la sentència dictada en el procediment de divorci contenciós número 503/2014.
--------------------------------------------------------------------------------------------

### Dades del document

Número de DOGV
:   7789

Data del DOGV
:   24-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3292


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 503/2014. [2016/3292]  
Família. Divorci contenciós número 000503/2014-H  
Demandant: Sonia Castro Martínez.  
Procuradora: Laura Toledano Navarro.  
Demandat: Zakaria Deraoui.  
Procurador/a: -  
José Esteban Briz Recio, lletrat de l'Administració de Justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós número 000503/2014, a instància de Sonia Castro Martínez, representada per la procuradora Laura Toledano Navarro, contra Zakaria Deraoui, en situació de rebel·lia, en data 9 de setembre de 2015, s'ha dictat sentència la part dispositiva de la qual diu així:  
  
«Estime la demanda formulada per la procuradora Laura Toledano Navarro, en nom i representació de Sonia Castro Martínez, contra Zakaria Deraoui, i declare dissolt per causa de divorci el matrimoni format pels esmentats cònjuges, amb tots els efectes legals.  
  
Cada part abonarà les costes processals causades a la seua instància i les comunes a mitges.  
Mode d'impugnació: per mitjà d'un recurs d'apel·lació davant d'aquest jutjat, no obstant això, es durà a efecte el que s'ha ordenat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 € número del procediment amb quatre dígits - dos últims números de l'any, a l'oficina Banesto, segons disposa la Llei Orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.  
Publicació. La sentència anterior va ser donada, llegida i publicada pel jutge/essa que la va dictar, mentre celebrava audiència pública en el dia d'avui, de la qual cosa jo, el secretari/ària judicial, done fe. València.»  
  
I perquè valga de notificació de forma deguda a Zakaria Deraoui, en rebel·lia, expedisc i firme aquest edicte.  
  
València, 9 de maig de 2016.- El lletrat de l'Administració de Justícia: José Esteban Briz Recio.
Diari Oficial de la Generalitat Valenciana


Sumari del DOGV 7713, del 05-02-2016 (2016/257)

Notificació de la sentència dictada en el procediment ordinari número 539/2014.
-------------------------------------------------------------------------------

### Dades del document

Número de DOGV
:   7713

Data del DOGV
:   05-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/257


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el procediment ordinari número 539/2014. [2016/257]  
En el procediment ordinari número 539/2014, seguit a instàncies de Miguel Monteagudo Ródenas contra Alu Lid, SL, s'ha dictat la sentència de data 11 de gener de 2016 la dispositiva de la qual és la següent:  
  
«Dispositiva  
Estime la demanda de judici ordinari deduïda per la procuradora senyora Coscollá Toledo, en nom i representació de Miguel Monteagudo Ródenas, i condemne Alu Lid, SL, a pagar a l'actora la quantitat de 78.845,78 euros.  
Així mateix, condemne Alu Lid, SL, al pagament dels interessos legals des del dia de la presentació de la demanda.  
Condemne Alu Lid, SL, al pagament de les costes causades en aquesta instància.  
Notifiqueu aquesta resolució a les parts.  
Expediu l'oportú testimoniatge d'aquesta resolució perquè s'unisca a les actuacions i incloeu-ne l'original en el llibre de sentències.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'interposarà per mitjà d'un escrit presentat en aquest jutjat en el termini de 20 dies hàbils comptadors des de l'endemà de la notificació.»  
  
I atés que el demandat, Alu Lid, SL, es troba en parador desconegut, expedisc aquest edicte a fi que li valga de notificació de forma deguda.  
  
  
Picassent, 15 de gener de 2016.- La lletrada de l'Administració de Justícia: Fadua Saleh Contell.
Diari Oficial de la Generalitat Valenciana


Sumari del DOGV 7892, del 09-10-2016 (2016/7895)

DECRET 144/2016, de 7 d'octubre, del Consell, pel qual concedeix la Distinció Honorífica d'Ambaixador de la Comunitat Valenciana a Joseph Almudéver Mateu.
----------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7895


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 144/2016, de 7 d'octubre, del Consell, pel qual concedeix la Distinció Honorífica d'Ambaixador de la Comunitat Valenciana a Joseph Almudéver Mateu. [2016/7895]  
Per mitjà del Decret 247/2003, de 5 de desembre, el Consell va crear la distinció honorífica d'Ambaixador de la Comunitat Valenciana, amb la finalitat de reconèixer i premiar la labor d'aquelles persones que, pel seu especial arrelament amb la Comunitat Valenciana, la seua identificació, exaltació i defensa dels valors d'aquesta, així com per les seues actuacions i manifestacions públiques, hagen contribuït notablement al coneixement, la difusió i la defensa dels interessos generals i peculiars de la Comunitat Valenciana.  
Joseph Almudéver Mateu va nàixer a Marsella en 1919, de pare i mare valencians, i la seua infància va transcórrer entre França, el Marroc i Espanya. En 1931 es va traslladar amb els seus pares a Alcàsser i, al començament de la Guerra Civil, encara que no havia complit els 18 anys, va aconseguir allistar-se com a voluntari en defensa de la República. Després de ser ferit en combat en el front de Terol, en 1938 va enrolar-se en la Bateria italiana Carlo Rosselli de les Brigades Internacionals, on el seu coneixement del valencià li va permetre prestar valuosos serveis com a traductor. La repatriació forçosa de les brigades internacionals el va portar novament a Marsella, des d'on va tornar a Espanya, ja pròxim el final de la guerra, per a continuar la lluita.  
L'1 d'abril de 1939 va ser fet presoner en el port d'Alacant i, després de passar per diversos camps i presons, entre elles la Carcel Modelo de València, va ser posat en llibertat en 1942, ingressant poc després en l'Agrupació Guerrillera de Llevant. En 1947 es va veure obligat a passar clandestinament la frontera i exiliar-se a França, d'on no podria tornar a Espanya fins a l'any 1965.  
Per això, com a testimoni excepcional de la nostra història i com a memòria viva de la lluita per la llibertat, a proposta del president de la Generalitat i amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Atorgar la distinció d'Ambaixador de la Comunitat Valenciana a Joseph Almudéver Mateu.  
  
València, 7 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7794, del 31-05-2016 (2016/3893)

RESOLUCIÓ de 5 de maig de 2016, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions destinades a les federacions esportives per a l'adquisició de material immobilitzat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7794

Data del DOGV
:   31-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3893


Data del document
:   05-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

RESOLUCIÓ de 5 de maig de 2016, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions destinades a les federacions esportives per a l'adquisició de material immobilitzat. [2016/3893]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Sotmetre al tràmit d'audiència el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a les federacions esportives per a l'adquisició de material immobilitzat, a les federacions esportives de la Comunitat Valenciana.  
  
El termini per a la presentació de les al·legacions que es consideren oportunes serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana i es dirigiran a la Direcció General d'Esport.  
  
Lloc d'exposició: adreça d'internet següent  
http://www.ceice.gva.es/web/deporte/normativa  
  
València, 5 de maig de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7769, del 27-04-2016 (2016/2271)

Notificació de la interlocutòria dictada en el procediment de constitució de l'acolliment número 165/2015.
----------------------------------------------------------------------------------------------------------

### Dades del document

Número de DOGV
:   7769

Data del DOGV
:   27-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2271


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment de constitució de l'acolliment número 165/2015. [2016/2271]  
Judici: constitució de l'acolliment número 000165/2015.  
Part demandant: CBS.  
Ministeri fiscal  
Sobre: acolliments.  
En el judici a què es fa referència s'ha dictat la resolució que, literalment, és com segueix:  
  
«Part dispositiva  
Dispose constituir l'acolliment familiar simple de caràcter transitori pel temps de sis mesos del menor A. M. J., sol·licitat a instàncies de la Generalitat Valenciana a favor de les persones proposades per l'entitat pública i guardar les reserves oportunes respecte d'això.  
Els acollidors tenen les obligacions legals inherents al seu càrrec, que comprenen vetlar pels menors, tindre'ls en companyia seua, alimentar-los, educar-los i procurar-los una formació integral.  
Notifiqueu aquesta resolució a les parts interessades i comparegudes així com al ministeri fiscal, tot això sense fer especial imposició de les costes de l'expedient.  
Contra aquesta resolució es pot interposar un recurs d'apel·lació en el termini de 20 dies des de la notificació davant d'aquest jutjat perquè el resolga l'Audiència Provincial de València.  
Així mateix, d'acord amb el que disposa la disposició addicional 15a de la Llei Orgànica del Poder Judicial en la redacció que en fa la Llei Orgànica 1/2009, de 3 de novembre, per a la interposició del recurs anterior s'haurà d'acreditar que s'ha consignat, en el compte de dipòsits i consignacions d'aquest jutjat a Banesto, la quantitat de 50 euros, i no s'admetrà a tràmit cap recurs el dipòsit del qual no estiga constituït.  
  
Ho mana i firma la senyora Mata Llorca, magistrada jutgessa del Jutjat de Primera Instància número 8. En done fe.  
Notificació: a l'endemà vaig notificar la resolució anterior, de forma legal, al ministeri fiscal i a la Generalitat Valenciana mitjançant un ofici expedit a través del servei comú de notificacions d'aquesta ciutat. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació a Vanesa Juan Ciudad.  
Diligència: l'estenc jo, la secretària judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 6 d'abril de 2016.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 7757, del 11-04-2016 (2016/1980)

Notificació de la sentència dictada en el procediment de guarda i custòdia número 962/2015.
-------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1980


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment de guarda i custòdia número 962/2015. [2016/1980]  
Enrique Vallés Llorens, lletrat de l'Administració de Justícia del Jutjat de Primera Instància número 1 de Gandia, faig saber que en aquest procediment de demanda sobre guàrdia i custòdia de fills, seguit a instàncies d'Ana Lucía Constante Andrango contra Ángel Iván Gladimir Burbano Gómez, s'ha dictat sentència la dispositiva de la qual, literalment, diu com segueix:  
  
«Estime la demanda interposada pel procurador Joaquín Villaescusa, en nom i representació d'Ana Lucía Constante Andrago, i dispose la privació de la pàtria potestat del pare, Ángel Iván Gladimir Burbano Gómez, respecte del seu fill menor [...], per la qual cosa la pàtria potestat sobre aquest serà exercida exclusivament per la mare, Ana Lucía Constante Andrango.  
Ordene comunicar l'esmentada privació de la pàtria potestat al Registre Civil de Gandia, on consta inscrit el naixement del menor, als efectes oportuns.  
Tot això sense realitzar expressa imposició de les costes processals.  
Contra aquesta sentència pot interposar-se un recurs d'apel·lació en el termini de 20 dies des de la publicació, en què s'hauran d'exposar els pronunciaments impugnats i les al·legacions en què es basa, i presentar la taxa i el dipòsit legals.»  
  
I atés que el demandat, Ángel Iván Gladimir Burbano Gómez, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 9 de març de 2016.- El lletrat de l'Administració de Justícia: Enrique Vallés Llorens.
Diari Oficial de la Generalitat Valenciana


Sumari del DOGV 7717, del 11-02-2016 (2016/705)

Notificació de la sentència dictada en el judici verbal número 124/2014.
------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/705


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 124/2014. [2016/705]  
Judici verbal 124/14-A  
Demandant: FCS Credit Opportunities, LTD.  
Procuradora: Elia Monfort Peña.  
Demandat: Ionel Opris i Georgeta Opris.  
Jesús Mario Abat Gallego, lletrat de l'Administració de Justícia d'aquesta ciutat i partit, faig saber que en el judici referenciat més amunt s'ha dictat la sentència, de data 19 de novembre de 2015, rectificada per la interlocutòria de data 12 de gener de 2016, l'encapçalament i la part dispositiva de la qual són, literalment, com segueix:  
  
«Castelló de la Plana, 19 de novembre de 2015  
M.ª Leticia Ruiz Pacheco, jutgessa substituta del Jutjat de Primera Instància número 4 de Castelló de la Plana i partit, he vist aquestes actuacions de judici verbal número 124/2014, seguides a instàncies d'FCS Credit Opportunities, LTD, representat per la procuradora dels tribunals Elia Monfort Peña i assistit del lletrat Orlando Daniel Rodríguez Ortega, contra Ionel Opris i Georgeta Opris, declarats en situació de rebel·lia processal, basant-se en els següents:  
[...]  
Estime la part substancial de la demanda formulada per FCS Credit Opportunities, LTD, representat per la procuradora dels tribunals Elia Monfort Peña i assistit del lletrat Orlando Daniel Rodríguez Ortega, contra Ionel Opris i Georgeta Opris, declarats en situació de rebel·lia processal, declare que aquesta és procedent i, en conseqüència, condemne la demandada a satisfer a l'actora la quantia de 1.864,97 euros, més l'interés remuneratori fins a fer-ne el pagament complet, i el pagament de les costes.  
Notifiqueu aquesta resolució a les parts i feu-los saber que aquesta és ferma.»  
  
Atés que es desconeix el domicili o la residència actuals de l'entitat demandada, Ionel Opris i Georgeta Opris, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de l'esmentada sentència.  
  
Castelló de la Plana, 12 de gener de 2016.- El lletrat de l'Administració de Justícia: Jesús Mario Abat Gallego.
Diari Oficial de la Generalitat Valenciana


Sumari del DOGV 7896, del 14-10-2016 (2016/8054)

RESOLUCIÓ de 7 d'octubre de 2016, de la consellera de Justícia, Administració Pública, Reformes Democràtiques i Llibertats Públiques, per la qual nomena Carolina Cañizares Leal com a personal eventual.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7896

Data del DOGV
:   14-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8054


Data del document
:   07-10-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 7 d'octubre de 2016, de la consellera de Justícia, Administració Pública, Reformes Democràtiques i Llibertats Públiques, per la qual nomena Carolina Cañizares Leal com a personal eventual. [2016/8054]  
De conformitat amb el que estableix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010), així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOCV 7662, 20.11.2015), resolc:   
  
Nomenar Carolina Cañizares Leal assessora de premsa de membres del Consell, amb unes retribucions corresponents a la categoria C2, amb efectes d'11 d'octubre de 2016.  
  
València, 7 d'octubre de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.